Document ID: 31993R2866

KOMISSION ASETUS (ETY) N:o 2866/93,
annettu 20 päivänä lokakuuta 1993,
maito- ja maitotuotealalla sovellettavan maatalouden muuntokurssin soveltamisen aiheuttavien tosiseikkojen vahvistamisesta annetun asetuksen (ETY) N:o 1756/93 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon yhteisessä maatalouspolitiikassa sovellettavista laskentayksiköstä ja muuntokurssista 28 päivänä joulukuuta 1992 annetun neuvoston asetuksen (ETY) N:o 3813/92(1), ja erityisesti sen 6 artiklan 2 kohdan,
sekä katsoo, että
komission asetukseen (ETY) N:o 1756/93(2) on päässyt virheitä, sillä siinä ei poisteta rasvattoman maitojauheen julkisen varastoinnin soveltamista koskevista yksityiskohtaisista säännöistä 30 päivänä maaliskuuta 1978 annetun komission asetuksen (ETY) N:o 625/78(3), sellaisena kuin se on viimeksi muutettuna asetuksella (ETY) N:o 2270/91(4), 1 artiklan 5 kohdan viimeisen alakohdan viimeistä virkettä, sekä voin ja kerman markkinoiden interventiotoimenpiteiden soveltamista koskevista yksityiskohtaisista säännöistä 14 päivänä huhtikuuta 1969 annetun komission asetuksen (ETY) N:o 685/69(5), sellaisena kuin se on viimeksi muutettuna asetuksella (ETY) N:o 1756/93(6), 24 artiklan 4 kohdan kolmannen alakohdan virkkeen viimeistä osaa; tämän vuoksi ne olisi korjattava,
asetuksen (ETY) N:o 1756/93 tarkoituksena on vahvistaa nimenomaisesti maito- ja maitotuotealalla ecuina vahvistetuille määrille sovellettava maatalouden muuntokurssi; tässä tarkoituksessa mainittua asetusta on täydennettävä vahvistamalla tosiseikat Grana Padano- ja Parmigiano Reggiano -juustojen markkinoiden interventiotoimenpiteiden soveltamista koskevista yksityiskohtaisista säännöistä 27 päivänä heinäkuuta 1968 annetun komission asetuksen (ETY) N:o 1107/68(7), sellaisena kuin se on viimeksi muutettuna asetuksella (ETY) N:o 2441/93(8), 3 artiklan 3 kohdan a ja b alakohdassa ja 8 artiklan 2 kohdan c alakohdassa tarkoitetuille määrille,
asetuksen (ETY) N:o 1756/93 liitteen D osan 5 kohdassa neuvoston asetuksen (ETY) N:o 2204/90 soveltamista koskevista yksityiskohtaisista säännöistä 26 päivänä syyskuuta 1990 annetun komission asetuksen (ETY) N:o 2742/90(9), sellaisena kuin se on viimeksi muutettuna asetuksella (ETY) N:o 2146/92(10), 4 artiklan 1 kohdassa tarkoitetun summan muuttamiseksi kansalliseksi valuutaksi käytettävän maatalouden muuntokurssin soveltamisen aiheuttava tosiseikka vahvistettiin kyseisen summan maksupäivän mukaan; tämän toimenpiteen tavoitteena on rangaista luvaton kaseiini- tai kaseinaattimäärien käyttö; tämä tavoite katsotaan saavutetuksi, kun rikkomus on todettu; tämän vuoksi olisi muutettava kyseistä tosiseikkaa tämän mukaisesti, ja
maidon ja maitotuotteiden hallintokomitea ei ole antanut lausuntoaan puheenjohtajansa asettamassa määräajassa,
ON ANTANUT TÄMÄN ASETUKSEN:
1 artikla
Muutetaan asetus (ETY) N:o 1756/93 seuraavasti.
1) Lisätään 3 artiklan 1 kohtaan luetelmakohdat seuraavasti:
"- asetuksen (ETY) N:o 625/78 1 artiklan 5 kohdan viimeisen alakohdan viimeinen virke,
- asetuksen (ETY) N:o 685/69 24 artiklan 4 kohdan kolmannen alakohdan virkkeen viimeinen osa."
2) Täydennetään liitteen D osassa olevaa 1 kohtaa seuraavasti:
TAULUKON PAIKKA
"
3) Korvataan liitteen D osassa olevassa 5 kohdassa sanat "Maksupäivänä voimassa oleva maatalouden muuntokurssi" sanoilla "Rikkomuksen toteamisen kuukauden ensimmäisenä päivänä voimassa oleva maatalouden muuntokurssi".
2 artikla
Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä.
Kuitenkin 1 artiklan 1 kohtaa sovelletaan 1 päivästä heinäkuuta 1993.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 20 päivänä lokakuuta 1993.

Labels: 2
17
19
3
6